《送太学旧同舍及第归乡一首》
宋代·刘一止

辇毂当年别，簪裳末路同。江湖人已老，家国恨何穷。

山有伤心碧，尘无没马红。举鞭还送客，落日泪痕中。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。